Document ID: /roh_data/filtered/fineweb-2-filterrobots_roh.jsonl.gz/73942

SPAZI SPESCHA – RELASCH DA MATIAS SPESCHA
EN PLANISAZIUN:
DEPOT D'ART EN FABRICA DA PONN TRUN
Ell'anteriura fabrica da ponn a Trun vegn il relasch artistic da Matias Spescha presentaus alla publicitad el decuors da 2022. Grazia alla generusa donaziun dils artavels eis ei pusseivel da presentar ina survesta representativa da si'ovra artistica e quei en siu vitg natal.
Il baghetg viers sid dall'anteriura fabrica da ponn dils onns 1960 dispona da hallas da producziun cun bia glisch.
La halla da fabricaziun da 1000m2, ella quala Matias Spescha ha fatg igl emprendissadi da cusunz, daventa spazi d'exposiziun. Cheu vegnan ins ad exponer sias ovras ord il relasch en sequenzas variontas.
TRUN CULTURA
OGNA collaborescha intensivamein cun l'uniun Trun Cultura. Il relasch d'art el SPAZI SPESCHA e la sculptura transibla cumpletteschan in l'auter optimalmein. Quei possibilitescha in'egliada pli profunda ell'ovra d'art da Matias Spescha.
ACZIUN DA CUMPRA GRAFICAS D'ART
La renovaziun ed installaziun da SPAZI SPESCHA sco era l'elaborazaiun dil relasch ein calculai cun CHF 436'000. Ord il relasch d'art san ins cumprar davos exemplars da stampats grafics dad aulta valur. Cun la vendita da tals segideis Vus da realisar quei project. Il recav ord quella vendita va cumpleinamein en favur da SPAZI SPESCHA.
IIn exempel dallas graficas ord il relasch d'art da Matias Spescha.
Vus saveis cargar giu la broschura da cumpra ed il talun d'empustaziun.
OGNA - IN FENOMEN ACUSTIC
L'OGNA da Matias Spescha ei buca mo ina tribuna fascinonta sut tschiel aviert mobein era in truc da resonanza da tempra speciala per artists, musicists e chors.
La fuorma unica digl interiur cun 48 m lunghezia, 30 m ladezia e 5.5 m altezia creescha ina atmosfera ed acustica extraordinaria.
La Fundaziun OGNA selegra da beneventar numerusas visitadras e numerus visitaders a caschun da concerts ed events en quei spazi tut aparti.
NEWSLETTER
Abonei il newsletter. Aschia savein nus informar Vus ad uras davart ils termins actuals.
VIADI TIER LA SCULPTURA
Cun mieds publics / a pei: Naven dalla staziun RhB Trun viers ost sper la renomada caplutta da s. Onna ora, lu dretg sur la lingia da viafier en direcziun dil campadi e suenter il flum puspei a
dretg.
Cun auto: neu da Cuera tochen all'entrada dil vitg, tiel muossavia Campadi / Ogna seniester e sur ils binaris dalla Viafier retica, silsuenter a dretg. Pusseivladads da parcar sper la plazza da giug d'affons ni spel campadi.